b"\n_START_ARTICLE_\nCarles de Sax\xc3\xb2nia\n_START_SECTION_\nCauses de la seva elecci\xc3\xb3\n_START_PARAGRAPH_\nErnst Johann von Biron, duc de Curl\xc3\xa0ndia i regent del tsar rus Ivan VI, era odiat per l'aristocr\xc3\xa0cia russa a causa de les seves extravag\xc3\xa0ncies i el seu govern autocr\xc3\xa0tic, va ser retirat de la reg\xc3\xa8ncia, per la mare del tsar Anna Leop\xc3\xb3ldovna, el 1740. Els intents d'Anna, com a regent van fracassar i el seu primer ministre Burkhard Christoph von M\xc3\xbcnnich -que havia organitzat la conspiraci\xc3\xb3 contra Biron- va ser acomiadat per difer\xc3\xa8ncies pol\xc3\xadtiques i personals entre tots dos. Despr\xc3\xa9s, un cop d'estat per part d'Isabel Rom\xc3\xa1nov -futura Elisabet I de R\xc3\xbassia- contra la regent, va fer aconseguir el tron a Elisabet. Anna i la seva fam\xc3\xadlia van ser empresonats a la fortalesa de Dunamunde el 13 de desembre de 1741, despr\xc3\xa9s d'una pr\xc3\xa8via detenci\xc3\xb3 a Riga. _NEWLINE_La nova tsarina Elisabet va perdonar Biron, tanmateix, per temor que ell pogu\xc3\xa9s tornar a tenir el gran poder com el que ja havia mostrat durant la seva reg\xc3\xa8ncia, ella es va negar a tornar-li les seves antigues dignitats i el Ducat de Curl\xc3\xa0ndia. Per ocupar la nova direcci\xc3\xb3 del Ducat, es va elegir el 1758 el fill del rei polon\xc3\xa8s August III de Pol\xc3\xb2nia, el Pr\xc3\xadncep Carles de Sax\xc3\xb2nia. El jove pr\xc3\xadncep havia viatjat pr\xc3\xa8viament a Sant Petersburg on va estar d'acord amb els plans de la tsarina Elisabet."